L 152/36 Den Europæiske Unions Tidende 7.6.2006 KOMMISSIONENS BESLUTNING af 2. juni 2006 om ændring af beslutning 2005/710/EF for så vidt angår visse beskyttelsesforanstaltninger over for højpatogen aviær influenza hos fjerkræ i Rumænien (meddelt under nummer K(2006) 2137) (EØS-relevant tekst) (2006/396/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af vete- rinærkontrollen for dyr, der føres ind i Fællesskabet fra tredje- lande, og om ændring af direktiv 89/662/EØF, 90/425/EØF og 90/675/EØF (!), særlig artikel 18, stk. 7, under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af vete- rinærkontrollen for tredjelandsprodukter, der føres ind i Fælles- skabet (?), særlig artikel 22, stk. 6, og ud fra følgende betragtninger: (1) — Efter at der i december 2003 udbrød aviær influenza i Sydøstasien forårsaget af den højpatogene H5N1-virus- stamme, vedtog Kommissionen en række beskyttelsesfor- anstaltninger over for sygdommen, bl.a. Kommissionens beslutning 2005/710/EF af 13. oktober 2005 om visse beskyttelsesforanstaltninger over for højpatogen aviær influenza i Rumænien (?. (2) — Beslutning 2005/710/EF foreskriver suspension af import til Fællesskabet fra bestemte områder i Rumænien, der er ramt af sygdommen, af levende fjerkræ, strudsefugle, opdrættet og vildtlevende fjervildt, andre levende fugle end fjerkræ, herunder fugle holdt som selskabsdyr, og rugeæg af disse arter samt visse andre produkter af fugle. () EFT L 268 af 24.9.1991, s. 56. Senest ændret ved tiltrædelsesakten af 2003. (?) EFT L 24 af 30.1.1998, s. 9. Senest ændret ved Europa-Parlamentets og Rådets forordning (EF) nr. 882/2004 (EUT L 165 af 30.4.2004, s. 1). Berigtiget i EUT L 191 af 28.5.2004, s. 1. () EUT L 269 af 14.10.2005, s. 42. Senest ændret ved beslutning 2006/321/EF (EUT L 118 af 3.5.2006, s. 18). ) Rumænien har nu underrettet Kommissionen om en række bekræftede tilfælde og yderligere en række tilfælde af mistanke om højpatogen aviær influenza hos fjerkræ- flokke i regionen Brasov, som ligger uden for de dele af Rumænien, der for øjeblikket er omfattet af regionalise- ring ved beslutning 2005/710/EF. Rumænien har oplyst, at der anvendes udryddelses- og bekæmpelsesforanstalt- ninger i den sygdomsramte region. Der er iværksat supplerende biosikkerhedsforanstaltninger i alle Rumæn- iens 42 regioner. (4) — På baggrund af den aktuelle sygdomssituation i Rumænien er det nødvendigt at udvide listen over dele af Rumænien, hvorfra import til Fællesskabet suspen- deres. (5) — Beslutning 2005/710/EF bør derfor ændres i overens- stemmelse hermed. (6) — Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET FØLGENDE BESLUTNING: Artikel 1 Bilaget til beslutning 2005/710/EF erstattes af teksten i bilaget til nærværende beslutning. Artikel 2 Medlemsstaterne træffer straks de fornødne foranstaltninger for at efterkomme denne beslutning og offentliggøre foranstaltnin- gerne. De underretter straks Kommissionen herom.